DLF અને જિંદાલ સ્ટીલ કંપનીઓમાં તાજેતરમાં બહાર આવેલી ગેરરીતીઓ અને નિયંત્રણના મુદ્દાઓ બાદ તેના શેર્સની કિંમતોમાં ભારે કડાકો બોલાયો હતો . આ ઘટના બાદ હવે એવી અફવાઓ બહાર આવી રહી છે કે હરિયાણામાં આવેલી નવી રાજ્ય સરકાર ભાજપની છે . તેના કારણે ડીએલએફ અને રોબર્ટ વાડરાની વચ્ચેની જમીન ડીલ્સને સંબંધિત કેસો ફરીથી ખોલવામાં આવશે . એક અંદાજ પ્રમાણે ડીએલએફ પાસે હરિયાણામાં ઘણી જમીન છે અને જો અફવા સાચી પડશે તો ભારતની સૌથી મોટી રિયલ એસ્ટેટ કંપની માટે તે દુઃખદ સમાચાર બની રહેશે . આ પહેલા SEBI ( સેબી ) દ્વારા કંપની અને તેના પ્રમોટર પર માર્કેટમાં છ વર્ષ માટે પ્રતિબંધ મૂકવામાં આવ્યો હતો . આ નિયંત્રણો લાદવામાં આવ્યા તેના થોડા સમય પહેલા કંપની દ્વારા આચરવામાં આવેલી ગેરરીતિઓને પગલે કમ્પેન્સેશન કમિશન ઓફ ઇન્ડિયા ( CCI ) દ્વારા લગાવવામાં આવેલા રૂપિયા 630 કરોડના દંડની ચૂકવણી કરવાનો પણ આદેશ આપવામાં આવ્યો હતો . આ કારણે ડીએલએફની સ્થિતિ વધારે ખરાબ બની હતી . આ પરિસ્થિતિને જોતા ડીએલએફના શેર્સ જેમની પાસે છે તેવા રોકાણકારોએ આ કંપનીના શેર્સ સાચવી રાખવા કે નહીં અને તેના શેર્સ ખરીદી શકાય કે નહીં તે અંગે મૂંઝવણ જોવા મળી રહી છે . જિંદાલ સ્ટીલ અંગે શું કરવું ? જિંદાલ સ્ટીલને તેના કાર્યોથી જ સમસ્યા ઉભી થઇ છે . સેન્ટ્રલ બ્યુરો ઓફ ઇન્વેસ્ટિગેશન ( CBI - સીબીઆઇ ) એ ગયા સપ્તાહે કંપની સામે પ્રાથમિક તપાસ નોંધી હતી . આ ઉપરાંત વર્ષ 2007થી 20013 વચ્ચે વન્ય જમીનમાં ખોદકામ કરવાના કાર્ય અંગે પણ તપાસ આદરી હતી . આ પહેલા સુપ્રીમ કોર્ટના નિર્ણયને પગલે કંપનીના શેર્સ પર નેગેટિવ અસર જોવા મળી હતી અને તેનું નુકસાન સેંકડો કરોડ રૂપિયા થયું હતું . જિંદાલ સ્ટીલ ખરીદી શકાય ? અનેક વિશ્લેષકોનું કહેવું છે કે કોલસા બ્લોક અંગે આવેલા નિર્ણયને પગલે કંપનીને ભારે નુકસાન પહોંચવાનું છે . આ બાબત કંપનીના શેર્સના ભાવમાં પણ જોવા મળી રહી છે . સ્ટોક્સ તેના 52 સપ્તાહના સૌથી ઉંચા મથાળા રૂપિયા 350થી ઘટીને રૂપિયા 150ના મથાળે ટ્રેડ થઇ રહ્યો છે . છેલ્લા કેટલાક મહિનાઓમાં કંપનીના મૂલ્યમાં પણ ઘટાડો થયો છે . આ કારણે ઘણા એનાલિસ્ટનું માનવું છે કે વર્તમાન ભાવે જિંદાલ સ્ટીલના સ્ટોક્સમાં રોકાણ કરવું સમજદારી છે . આ શેર્સમાં રોકાણ કરીને તેને બે વર્ષ સુધી જાળવી રાખવા જોઇએ . કંપની વર્ષ 2015 - 16માં વિસ્તરણની યોજના ધરાવે છે . DLFનું શું કરવું જોઇએ ? ડીએલએફ માટે એનાલિસ્ટ ચોખ્ખી ના પાડી રહ્યા છે . સામાન્ય રીતે રીયલ એસ્ટેટ બિઝનેસ ચિંતાનું કારણ બની રહે છે . કંપની દેવાના ભારમાં દબાયેલી છે . આ કારણે સેબીએ પણ કંપનીના સ્ટોક્સને જોખમી ગણાવ્યા છે . આ કારણે રોકાણકારોને સ્ટોક માર્કેટથી દૂર રહેવાની સલાહ આપવામાં આવી છે .